Forma patvirtinta Elektrėnų meno mokyklos

direktoriaus 2015 m. rugsėjo 1 d. įsakymu

Nr. V1-40

Elektrėnų meno mokyklos ir mokinio

 S U T A R T I S

\_\_\_\_\_\_\_\_\_\_\_\_\_\_\_\_\_\_ Nr. U11- \_\_\_\_\_\_\_\_\_\_\_\_

Elektrėnų meno mokykla, į. k. 190681211, atstovaujama Evaldo Petkevičiaus, veikiančio pagal mokyklos nuostatus (toliau – Mokykla), ir mokinys, atstovaujamas tėvo/globėjo (reikalingą žodį pabraukti) (toliau – Mokinys)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tėvo (mamos), globėjo (-os) vardas, pavardė, adresas ir telefonas,

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, pageidaujanti (-s), mokytis pagal

Mokinio vardas ir pavardė

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(mokymo programos pavadinimas)

vadovaudamiesi Lietuvos Respublikos švietimo įstatymo 45 straipsnio nuostatomis, sudaro šią sutartį:

1. **BENDROSIOS NUOSTATOS**

1. Ši sutartis nustato Mokinio ugdymo, mokymosi sąlygas ir tvarką, kurių privalo laikytis abi šią sutartį pasirašiusios šalys.

2. Ugdymo procesas organizuojamas vadovaujantis Mokyklos ugdymo planu ir jame numatytu paskirstymu.

3. Mokinys mokosi tik vienos iš dviejų Mokykloje esančių meno krypčių.

4. Grupinių pamokų pradžios laiką lemia mokyklos specifika.

5. Mokinių žinios, gebėjimai ir įgūdžiai vertinami kiekvieną pusmetį arba pabaigus dalyko programą.

6. Informacija apie muzikos skyriaus Mokinio pasiekimus, lankomumą ir kita su ugdymu susijusi informacija pateikiama Mokinio muzikos (meno) Mokyklos pažymių knygelėje. Dailės skyriaus – susitikimuose su tėvais.

7. Mokslo metai baigiami atsiskaitymais ir egzaminais, kurie organizuojami Mokyklos nustatyta tvarka.

8. Dailės skyriuje ugdymo procesas baigiamas menine vasaros praktika.

9. Į aukštesnę klasę keliamas Mokinys, turintis visų Mokyklos ugdymo plano dalykų patenkinamus metinius, keliamųjų egzaminų, atsiskaitymų ir, jei buvo paskirta, papildomų darbų įvertinimus.

10. Jei Mokinys turi nepatenkinamus metinius įvertinimus, neatliko papildomų darbų jiems ištaisyti be pateisinamos priežasties, be pateisinamų priežasčių nelankė pamokų, ši sutartis, be atskiro šalių susitarimo ar sprendimo, laikoma pasibaigusia, o Mokinys netenka galimybės mokytis Mokykloje.

11. Mokykla pasilieka teisę koncertinės ir sceninės praktikos bei parodų metu darytas nuotraukas, garso bei vaizdo įrašus naudoti savo nuožiūra.

12. Mokiniui netinkamai elgiantis, Mokykla, vadovaudamasi Lietuvos Respublikos švietimo ir mokslo ministro 2012 m. rugpjūčio 28d. įsakymo Nr. V-1268 nustatyta tvarka, gali panaudoti rekomenduojamas poveikio priemones.

13. Siekdama užtikrinti galimybes mokiniams ir mokytojams dirbti ir mokytis aplinkoje, kurioje taikomi tinkamo elgesio standartai, ir atsižvelgdama į meninio ugdymo ypatybes, Mokykla reglamentuoja fizinio kontakto tarp mokytojo ir Mokinio taikymo leistinus atvejus, kurie numatyti Lietuvos Respublikos švietimo ir mokslo ministro 2012 m. rugpjūčio 28 d. įsakyme Nr. V-1268.

1. **MENINIO UGDYMO YPATUMAI**

14. Pasirinktą dalyką Mokinys mokosi pagal Mokyklos parengtas ir nustatyta tvarka patvirtintas pradinio, pagrindinio formalųjį švietimą papildančio ir neformaliojo meninio ugdymo programas. Pagrindiniu specializacijos dalyku galima pasirinkti tik vieną dalyką, pagal nustatytą tvarką išimtinais atvejais gali būti leista mokytis Mokyklos siūlomus užsiėmimus meninei saviraiškai ugdyti.

15. Įgyvendinant šios sutarties 6 punktą; baigiant pradinio ir pagrindinio formalųjį švietimą papildančio ugdymo programas laikomi pagrindinio specializacijos ir solfedžio (muzikos skyriuje) dalykų baigiamieji egzaminai.

16. Jei egzamino įvertinimas yra nepatenkinamas, Mokiniui skiriami papildomi darbai ir suteikiama galimybė jį perlaikyti.

17. Mokinys gali nuomoti instrumentą pagal Mokyklos nustatytą tvarką (Instrumento nuomos sutartis).

18. Mokinio saviruošai gali būti suteikiama galimybė naudotis klase ir joje esančiais akustiniais instrumentais pagal Mokyklos nustatytą tvarką (Naudojimosi klasėmis ir instrumentais tvarkos aprašas). Mokykla pasilieka teisę nesuteikti galimybės Mokiniui naudotis klasėje esančiais instrumentais, patalpomis ir inventoriumi, jei Mokinys nesilaiko nustatytos tvarkos (naudoja ne pagal paskirtį, laužo ar kitaip gadina instrumentą, patalpas ir inventorių).

19. Koncertų metu scenoje Mokinys privalo dėvėti aprangą, atitinkančią sceninės kultūros standartus.

20. Dalyvavimas Mokyklos koncertinėje veikloje yra privalomas išskyrus ligos atvejį.

21. Visos Mokinio autoriaus turtinės ir gretutinės teisės (garso ir vaizdo įrašai, daryti konkursų, baigiamųjų egzaminų ar kitokių renginių metu, ar kitos Mokinio gretutinės turtinės teisės, atsiradusios mokymosi Mokykloje metu ir susijusios su veikla Mokykloje), atsiradusios šios sutarties galiojimo metu, neatlygintinai pereina Mokyklai visam jų maksimaliam galiojimo laikotarpiui.

## MOKYKLOS ĮSIPAREIGOJIMAI

**22. Mokykla įsipareigoja:**

22.1. teikti paslaugas vadovaujantis Lietuvos Respublikos švietimo įstatymo, neformalaus švietimo ir formalųjį švietimą papildančio ugdymo programų, ugdymo pasiekimų standartų nuostatomis; užtikrinti tinkamas ugdymo (si) sąlygas, saugumą ugdymo procese;

22.2 objektyviai ir nešališkai vertinti vaiko ugdymosi pasiekimus ir pažangą;

22.3. teikti pedagoginę pagalbą;

22.4. pagal Mokyklos galimybes aprūpinti mokinį muzikos instrumentais;

22.5. Mokiniui, lankiusiam ir nebaigusiam švietimo programos, išduoti pažymą apie išklausytą kursą, o baigusiam neformaliojo ugdymo programą - Mokyklos pažymėjimą;

22.6. Mokiniui, baigusiam visą ir už ją visiškai atsiskaičiusiam formalųjį švietimą papildančio ugdymo programą ir išklausiusiam šios programos Mokyklos numatytus ugdymo branduolio dalykus, išduodamas Lietuvos Respublikos nustatyto pavyzdžio neformaliojo vaikų švietimo pažymėjimas, kurio kodas 9201.

23. **Mokykla turi teisę** **reikalauti**:

23.1. kad mokinys lankytų pamokas, o praleistas pamokas pateisintų;

23.2. kad laikų būtų atsiskaitoma už suteiktas ugdymo paslaugas, pagal šią sutartį.

1. **MOKINIO TEISĖS IR PAREIGOS**

**24. Mokinys turi teisę:**

24.1. pagal savo gebėjimus ir poreikius mokytis Mokykloje ir įgyti teikiamą išsilavinimą, o baigęs programas gauti tai patvirtinantį dokumentą;

24.2. nustatyta tvarka pasirinkti Mokykloje vykdomas programas;

24.3. užbaigus pradinio ugdymo programą, toliau dalyvauti pagrindinio ugdymo programoje;

24.4. naudotis Mokyklos vadovėliais, biblioteka, klasėmis, akustiniais instrumentais savarankiškam darbui Mokyklos nustatyta tvarka. Mokykla pasilieka teisę vienašališkai keisti nustatytą tvarką ir įvesti apribojimus savo nuožiūra;

24.5. dalyvauti Mokyklos savivaldoje;

24.8. naudotis kitomis Švietimo įstatymo 46 straipsnyje nustatytomis teisėmis.

**25. Mokinys įsipareigoja:**

25.1. gerbti Lietuvos valstybę, jos simbolius, istoriją ir kultūrą;

25.2. gerbti valstybinę, savo gimtąją kalbą ir kultūrą, kitas kalbas ir kultūras;

25.3. laikytis Lietuvos Respublikos įstatymų, kitų teisės aktų, Mokyklos nuostatų, darbo tvarkos taisyklių, bendrųjų reikalavimų moksleiviams, tačiau tuo neapsiriboti:

25.3.1. Mokykloje ir jos teritorijoje nevartoti, neplatinti ir nesinešioti narkotikų ir psichotropinių medžiagų, alkoholio, rūkalų (ir el. cigarečių), ginklų (šaunamųjų, šaltųjų ir kt.), dujų balionėlių ir pan.;

25.3.2. Mokyklos patalpose ir teritorijoje, renginiuose už Mokyklos ribų vadovautis etikos, mandagaus elgesio taisyklėmis, nežeminti Mokyklos garbės, nediskredituoti Mokyklos, mokytojo ir mokinio vardo;

25.3.3. dalyvauti Mokyklos organizuojamuose testuose, pasiekimų patikrinimuose, grupiniuose – psichologiniuose tyrimuose, apklausose, atlikti paskirtas užduotis;

25.3.4. dalyvauti Mokyklos organizuojamuose koncertuose, parodose, pleneruose ir kituose kultūriniuose renginiuose;

25.3.5. tausoti Mokyklos turtą, aplinką, taupiai naudoti energetinius išteklius;

25.3.6. informuoti individualių užsiėmimų mokytoją apie nedalyvavimą pamokoje, nurodyti priežastis;

25.3.7. praleidus pamokas, pristatyti gydančio gydytojo ar tėvų pažymas, kuriose turi būti nurodyta nedalyvavimo pamokose data ir priežastis;

25.3.8. nežaisti azartinių žaidimų;

25.3.9. laikytis kitų visuotinai priimtinų ir visuomenėje nusistovėjusių moralės normų;

25.4. laikytis mokinio elgesio taisyklių ir kitų Mokyklos darbo tvarkos taisyklėse bei jų prieduose reglamentuojamų tvarkos aprašų (vaikų turizmo renginių organizavimo aprašo, mokomosios meninės vasaros praktikos nuostatų ir kt.);

25.5. iki kiekvienų mokslo metų rugsėjo 15 d. pristatyti Mokyklos administracijai galiojančią medicininę pažymą apie privalomą sveikatos patikrinimą;

25.6. mokytis pagal patvirtintą ugdymo programą;

25.7. pamokų, renginių ir koncertų metu nesinaudoti mobiliojo ryšio priemonėmis, neįrašinėti kitų Mokyklos bendruomenės narių pokalbių;

25.8. planšetiniais kompiuteriais naudotis tik mokytojui leidus;

25.9. nedalyvauti kitoje, su Mokykla nesusijusioje, meninėje veikloje pamokų, egzaminų, atsiskaitymų, peržiūrų ir pan. metu nepranešus Mokyklai;

25.10. meninei saviraiškai savo iniciatyva nenaudoti Mokyklos vardo ir atributikos;

25.11. draudžiama plagijuoti, panaudoti kūrinio fragmentą be nuorodos šaltinio ar kitaip pasisavinus autorystę, ir tokį darbą pateikti pasiekimų vertinimui;

25.12. talkinti Mokyklai organizuojant mokyklos renginius;

25.13. saugoti savo asmeninius daiktus. Mokykla už nesaugomų daiktų praradimą atsakomybės neprisiima;

25.14. nesinaudoti buitiniais elektros prietaisais, elektrine garso aparatūra, be mokytojo žinios jų nejungti.

1. **MOKINIO TĖVŲ TEISĖS IR PAREIGOS**

**26. Mokinio tėvai turi teisę:**

26.1. reikalauti, kad jų vaikui būtų teikiamos paslaugos, atitinkančios Lietuvos Respublikos švietimo įstatymą, formalųjį švietimą papildančio ir neformaliojo ugdymo švietimo programas, ugdymo pasiekimų nuostatas. Užtikrinantis tinkamas ugdymo (si) sąlygas, saugumą ugdymo procese;

26.2. gauti informaciją apie Mokyklos darbo formas, Mokinio mokymąsi, elgesį;

26.3. dalyvauti Mokyklos savivaldoje;

26.4. kreiptis su pasiūlymais ir prašymais;

**27 Mokinio tėvai įsipareigoja:**

27.1. aprūpinti Mokinį muzikos instrumentais, koncertine apranga, priemonėmis, reikalingomis ugdymo procesui;

27.2. domėtis ugdymo procesu, skaityti pažymių knygelėje pateikiama informacija;

27.3. informuoti grupinių dalykų mokytojus apie Mokinio ligą, neatvykimą į Mokyklą (telefonu

(8 528) 39 816 arba elektroniniu paštu elektrenu.meno.mokykla@gmail.com nurodant Mokinio vardą, pavardę, specialybę, specialybės mokytoją, neatvykimo priežastį ir laikotarpį), socialines bei psichologines problemas;

27.4. dalyvauti tėvų susirinkimuose;

27.5. dalyvauti Mokyklos organizuojamuose Mokinio pasirodymuose (koncertuose, parodose ir kt.);

27.6. susipažinti su Mokyklos darbo tvarką reglamentuojančiais teisės aktais ir dokumentais, paskelbtais Mokyklos interneto svetainėje [www.elektrenumm.lt](http://www.elektrenumm.lt);

27.7. atsakyti už Mokinio padarytą Mokyklai materialinę žalą;

27.8. kai Mokinys nusprendžia išstoti iš Mokyklos, tėvai (globėjai, rūpintojai) privalo raštu informuoti administraciją prieš vieną mėnesį. Mokinys iš Mokyklos mokinių sąrašo išbraukiamas nuo ateinančio mėnesio 1 d.

27.9. Mokiniui išstojus ar jį pašalinus iš Mokyklos, permoka už ugdymą skaičiuojama ir grąžinama pateikus prašymą už laikotarpį nuo kito mėnesio.

**28. Mokinio tėvams draudžiama:**

28.1. savo iniciatyva stebėti pamokas negavus mokytojo arba Mokyklos administracijos leidimo;

28.2. reikalauti keisti ugdymo turinį, mokymo planą, tvarkaraštį;

28.3. išsivesti Mokinį iš pamokos be mokytojo arba Mokyklos administracijos žinios;

28.4. dalyvauti pasiekimų patikrinimų (atsiskaitymų, peržiūrų, egzaminų ir pan.) vertinimo komisijos posėdžiuose ar pasitarimuose;

28.5. prie Mokinių reikšti pastabas Mokyklos pedagogams, taip žeminant jų orumą;

28.6. atsiskaitymų, peržiūrų, egzaminų metu fotografuoti, filmuoti, įrašinėti ar kitaip fiksuoti Mokinio pasirodymą blaškant jo dėmesį;

28.7. ugdymo proceso metu išsivežti mokinį ilgesniam laikotarpiui nepranešus dalyko mokytojui ar administracijai raštiškai.

1. **BAIGIAMOSIOS NUOSTATOS**

29. Mokinys (jo tėvai, globėjai), sudarę šią sutartį, garantuoja ir patvirtina, kad jis yra susipažinęs ir jam yra aiškūs Mokyklos nuostatai, darbo tvarkos taisyklės ir kitos Mokyklos tvarkos. Šia sutartimi Mokinys (jo tėvai, globėjai) įsipareigoja laikytis Mokyklos darbo tvarką reglamentuojančių dokumentų ir kitų su mokymu (si) susijusių teisės aktų.

30. Išbraukus Mokinį iš mokinių sąrašo, ši sutartis, be atskiro šalių susitarimo ar sprendimo, laikoma pasibaigusia.

31. Mokinio ligos atveju, kurią patvirtina gydytojų išvada, gali būti keičiamos Mokinio pasiekimų patikrinimų, atsiskaitymų, egzaminų, peržiūrų datos.

**32. Sutartis taip pat gali būti vienašališkai nutraukta, jeigu Mokinys:**

32.1. šiurkščiai pažeidžia Lietuvos Respublikos įstatymus, Mokyklos nuostatus ar sistemingai pažeidinėja darbo tvarką reglamentuojančius teisės aktus;

32.2. laiku neatsiskaito už darbus ar turi nepatenkinamą įvertinimą (išskyrus ligos atvejį);

32.3. pažeidžia kito asmens teisę į garbę ir orumą;

32.4. Mokiniui 1 mėnesį be pateisinamos priežasties nelankant Mokyklos;

32.5. laiku nesumokėjus už mokslą šioje sutartyje nustatyta tvarka.

33. Sutartis sudaroma dviem egzemplioriais. Vienas egzempliorius įteikiamas Mokiniui (jo tėvams, globėjams), kitas registruojamas ir saugomas Mokykloje, Mokinio dokumentų aplanke.

34. Sutartis įsigalioja nuo tos dienos, kai ją pasirašo abi šalys.

**35. Sutartis pasibaigia:**

35.1. išdavus Mokiniui programos baigimo pažymėjimą;

35.2. kitais šioje sutartyje ir (ar) Lietuvos Respublikos teisės aktuose numatytais pagrindais.

36. Sutartis gali būti keičiama ir (ar) pildoma vienašališkai Mokyklos iniciatyva arba šalių susitarimu.

37. Tarp šalių kilę ginčai sprendžiami tarpusavio derybų būdu, nepavykus išspręsti – Lietuvos Respublikos įstatymų nustatyta tvarka.

**VII. ATSISKAITYMO TVARKA**

38. Mokestis už mokymo paslaugas nustatomas Elektrėnų savivaldybės tarybos sprendimu.

39. Mokestis už mokymo paslaugas turi būti sumokėtas: pavedimu į mokyklos sąskaitas

DNB bankas LT514010042402860960,

SWEDBANK bankas LT187300010002625134,

SEB bankas LT387044060001721358 (**nurodant mokinio vardą pavardę**,);

40. Mokestis mokamas už pirmą pusmetį (rugsėjo, spalio, lapkričio, gruodžio mėn.) iki spalio 20 dienos; už antrą pusmetį (sausio, vasario, kovo, balandžio, gegužės mėn.) iki vasario 10 dienos.

**41. Užmokestis už mokslą gali būti mokamas už einamąjį mėnesį (iki einamojo mėnesio 20 d.).**

42. Savivaldybės tarybos nustatyta tvarka Mokinys iš dalies gali būti atleistas nuo mokesčio už ugdymą.

**Šalių rekvizitai: Klientas:**

|  |  |
| --- | --- |
| **Elektrėnų meno mokykla** į. k. 190681211Rungos g. 5, LT-26110Elektrėnai tel. (8 528) 39 816el. paštas elektrenu.meno.mokykla@gmail.com, [www.elektrenumm.lt](http://www.elektrenumm.lt)DirektoriusEvaldas Petkevičius | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ vardas, pavardė\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ gyvenamoji vieta\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ tel. Nr.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ el. paštas\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ parašas |

**Sutinku, kad vaikas būtų fotografuojamas ir jo atvaizdas naudojamas viešinant mokyklos veiklas.**

 **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 (SUTINKU, NESUTINKU tinkamą parašyti, tėvų (rūpintojo ar globėjo) parašas

Antrąjį sutarties egzempliorių gavau \_\_\_\_\_\_\_\_\_\_\_\_\_\_\_\_

 (parašas)